proxectonos/corpus_dominio_legal_administrativo_tmp huggingface dataset:
DELEGACIÓN DA CELEBRACIÓN DE MATRIMONIO CIVIL PARA O 25 DE AGOSTO
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 05/08/2019)

Visto o expediente tramitado no Rexistro Civil de Vigo rexistrado baixo o número 518/2019, remitido polo Xulgado de Paz de Vilaboa para a celebración de matrimonio civil, que terá lugar o día 25 de agosto de 2019, de acordo coa Instrución de 26 de xaneiro de 1995 sobre autorización de matrimonio civil polos alcaldes, e por vontade dos contraentes. De acordo cos artigos 44.1 e 2 do ROF 2568/1986, de 28 de novembro, DISPOÑO: 1. Delegar na concelleira Ornela Fernández Salgado a celebración do matrimonio civil, que terá lugar o 25 de agosto de 2019 ás 13:30 horas, no termo municipal do Concello de Vilaboa.2. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. O alcalde, Francisco Costa Fernández (sinatura electrónica na marxe)
DH. W36.61606, SOLICITUDE DO CONCELLO DE PONTEVEDRA, PARA OBRAS DUNHA PASARELA PEONIL PONTE N-541, NO CONCELLO DE PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 15/01/2019)

Concello de Pontevedra solicita de Augas de Galicia co CIF: Q1500378C, a autorización de obras no lugar de parroquia e Concello de Pontevedra (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.61606 As obras solicitadas consisten na instalación de pasarela peonil no arco da ponte sobre o río Almofrei situada no punto de coordenadas X: 534.094 Y: 4.699.199 O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. En Vigo, a 18 de decembro de 2018. P. S. Resoluc. dirección de Augas de Galicia do 20/02/2017 O xefe do servizo territorial Alberto Bosquet Herreros
EXPOSICIÓN PÚBLICA DO PADRÓN DE TAXAS POLO SERVIZO DE SUMINISTRO DE AUGA, CANON E COEFICIENTE DE VERTURA E SANEAMENTO 1ª TRIMESTRE 2019
ADMINISTRACIÓN LOCAL — Municipal — Mondariz-Balneario (Recadación, 10/05/2019)

Configurado pola empresa concesionaria do servizo de subministración domiciliaria de auga potable e saneamento, o Padrón das taxas polos servizos de subministración de auga, canon da auga e coeficiente de verteduras e saneamento, correspondente o 1º trimestre de 2019 (xaneiro- febreiro e marzo-2019), o citado Padrón estará a disposición do publico durante 15 días, a contar dende a data de publicación do presente anuncio no BOP, na Oficina de ESPINA & DELFÍN, S. L. sita na rúa Isidoro Enes, nº 27 – baixo, en horario de 9:00 a 13:30 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o Padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do Padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L., abertas ao público de 9:00 a 13:00 horas, de luns a venres. Transcorrido o período voluntario de pago establecido, ata 1 de xullo do 2.019, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Mondariz Balneario a, 26 de abril de 2019.—O ALCALDE
MODIFICACIÓN DO INVENTARIO MUNICIPAL DE CAMIÑOS
ADMINISTRACIÓN LOCAL — Municipal — Oia (Outros documentos, notificacións e informacións públicas, 06/06/2019)

A través do presente dase publicidade á modificación do Inventario municipal de camiños do concello de Oia, aprobada por acordo plenario de 24.05.2019, que permanecerá exposto ó público durante un prazo de 20 días contados desde a publicación do presente anuncio no BOP, para que os interesados poidan facer alegacións ou aportar a documentación que estimen conveniente ós seus dereitos. De formularse alegacións no prazo establecido, serán resoltas expresamente polo Pleno e de non formularse alegacións o acordo de aprobación inicial elevarase a definitivo. En Oia a 28 de maio de 2019. A Alcaldesa en funcións Asdo Tiberio Guim Mala *Asdo dixitalmente á marxe
APROBACIÓN DA LISTAXE DEFINITIVA DE PERSOAS ADMITIDAS, EXCLUÍDAS OU NON ACEPTADAS, EN RÉXIME DE CENTRO DE DÍA, NO CENTRO PRÍNCIPE FELIPE PARA O CURSO 2019-2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 04/07/2019)

De conformidade co disposto na base décimo segunda desta convocatoria publicada no Boletín Oficial da Provincia de Pontevedra (BOPPO) núm 53, de data 15 de marzo de 2019, publicarase, o seguinte día hábil a publicación deste anuncio no BOPPO, 5 de xullo de 2019, na páxina web da Deputación Provincial de Pontevedra (www.depo. gal) a listaxe definitiva de persoas admitidas, excluídas ou non aceptadas, en réxime de Centro de Día no Centro Príncipe Felipe para o curso 2019 – 2020.
APROBACIÓN INICIAL DA MODIFICACIÓN DE VARIAS ORDENANZAS FISCAIS
ADMINISTRACIÓN LOCAL — Municipal — Meaño (Ordenanzas e Regulamentos, 15/01/2019)

O Pleno da Corporación, en sesión ordinaria de data 10 de decembro de 2018, aprobou provisionalmente a modificación das Ordenanzas Fiscais reguladoras dos: O que se expón ao público, ó abeiro do artigo 17 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, polo prazo de trinta días hábiles, contados a partir desde o día seguinte o da publicación deste anuncio no BOP, para que os interesados poidan examinar o expediente e presenta-las reclamacións que estimen oportunas. O devandito expediente considerarase definitivamente aprobados de non presentarse reclamacións ao mesmo. En Meaño. Documento asinado e datado dixitalmente á marxe. A alcaldesa Mª Lourdes Ucha Varela
EXPOSICIÓN CONTA XERAL 2018
ADMINISTRACIÓN LOCAL — Municipal — Dozón (Presupostos e cadros de persoal, 06/09/2019)

Unha vez rendida e ditaminada pola Comisión Especial de Contas a conta xeral do exercicio do 2018, na sesión realizada o día 30 de agosto de 2019, en cumprimento do disposto no artigo 212.3 do RDL 2/2004, polo que se aproba o Texto refundido da Lei reguladora das facendas locais, exponse ao público na Secretaría deste concello, polo prazo de 15 días hábiles, e oito máis (23), a contar dende o seguinte ao da publicación no BOP, a fin de que durante este poidan formularse reclamacións ou alegacións polos interesados lexítimos. En Dozón. Documento datado e asinado dixitalmente. O alcalde-presidente Adolfo Campos Panadeiros
IN407A 2019/163-4. CONCESIÓN A UFD DISTRIBUCIÓN ELECTRICIDAD, S. A., DE AUTORIZACIÓN ADE_12021 ADE_LOZ_810_LOZ810073, EN PONTEVEDRA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 25/11/2019)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente en dereito. Pontevedra, a 12 de novembro de 2019. O xefe territorial Ignacio Rial Santomé
DELEGACIÓN DA ALCALDÍA NO 1º TENENTE DE ALCALDE POR AUSENCIA
ADMINISTRACIÓN LOCAL — Municipal — Cambados (Outros documentos, notificacións e informacións públicas, 16/10/2019)

Tendo que ausentarme da localidade do 3 ao 13 de outubro, inclusive, sustituirame durante a miña ausencia, actuando como Alcalde accidental, o Carlos Paulino Ursua Niste D. Constantino Cordal Rodríguez. Na súa consecuencia, e de acordo co disposto no artigo 63 da Lei 5/97, de 22 de xullo, de Administración Local de Galicia, en concordancia co artigo 47 do Regulamento de Organización, Funcionamento e Réxime Xurídico das Entidades Locais, polo presente 1º.—Nomear Alcalde accidental ao Carlos Paulino Ursua Niste D. Constantino Cordal Rodríguez, do 3 ao 13 de outubro, inclusive, que desempeñará as funcións da Alcaldía nesas datas.2º.—Dar conta do presente decreto ao interesado, aos Xefes de Servizo do Concello de Cambados e aos Portavoces dos grupos municipais do P. P., do B. N. G. e de Cambados Pode, para o seu coñecemento e ós oportunos efectos, e ordear a súa publicacion no B. O. P. DOCUMENTO ASINADO ELECTRÓNICAMENTE
PERÍODO DE COBRANZA DO IVTM E VADOS 2019
ADMINISTRACIÓN LOCAL — Municipal — Grove, O (Recadación, 29/03/2019)

Logo de seren aprobados mediante Resolución da Alcaldía de data 25/03/2019 os padróns municipais do Imposto de vehículos de tracción mecánica e de entrada de vehículos e reservas de espazo correspondentes ao exercicio 2019, exponse ao público, para os efectos de exame e reclamacións, por un período de 15 días, que comezará a contarse a partir do día seguinte en que este anuncio sexa publicado no Boletín Oficial da Provincia. De conformidade co previsto no artigo 12 do Real decreto lexislativo 2/2004, do 5 de marzo, regulador das facendas locais, comunícaselles aos/ás contribuíntes afectados/as que o período voluntario de cobranza do mencionado padrón será do 1 de abril ao 3 de xuño de 2019, ámbalas dúas datas incluídas, mediante a orde de domiciliación bancaria ou nas oficinas das entidades colaboradoras (na propia oficina bancaria, nos caixeiros automáticos e a través de sede electrónica do Concello-pasarela de pagos), empregando os recibos que se enviarán ao domicilio declarado do contribuínte por correo ordinario. De non recibir ditos documentos de pago, deberán solicitar un duplicado nas dependencias da Tesourería-Recadación do Concello do Grove. Para os recibos domiciliados o cargos nas contas bancarias efectuarase a partires do día 2 de maio dos correntes. O vencemento do prazo en período voluntario sen ter satisfeita a débeda determinará o comezo do procedemento de constrinximento, a percepción do recargo do 5, 10 ou 20% e os demais conceptos esixibles. Dito procedemento executivo no caso do canon da auga levarase a cabo pola Consellería competente en materia de facenda da Xunta de Galicia. O presente anuncio ten carácter de notificación colectiva, ao abeiro do art.102 da vixente Lei xeral tributaria. Contra o acto de aprobación do padrón poderá interporse un recurso de reposición ante o alcalde-presidente no prazo dun mes, que comezará a contarse desde o día seguinte ao do remate do período da súa exposición pública, de conformidade co previsto no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. O Alcalde, Jose Cacabelos Rico.
EXPOSICIÓN AO PÚBLICO CONTA XERAL 2018
ADMINISTRACIÓN LOCAL — Municipal — Neves, As (Presupostos e cadros de persoal, 07/06/2019)

Formulada e rendida a Conta Xeral do Orzamento deste Concello, correspondente ó exercicio económico de 2018, e informada pola Comisión Especial de Contas, en sesión celebrada o día 30 de maio de 2019, en cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, exponse ao público na Secretaría desta entidade cos documentos que a xustifican, por un prazo de quince días hábiles, contados a partir do seguinte ó da publicación deste edicto no Boletín Oficial da Provincia, para que poida ser examinada e formularse os reparos e observacións que se estimen pertinentes, durante dito prazo de exposición e os oito seguintes. Documento asinado electronicamente.
NOMEAMENTO DE TENENTES DE ALCALDE
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 23/08/2019)

Dáse publicidade á Resolución de Alcaldía de data 05/07/2019 relativa a nomeamento de tenentes de alcalde: No uso das competencias que me confire o artigo 23 da Lei 7/85, de 02/04, de bases de réxime local (LBRL) e 46 e seguintes do Real decreto 2568/86, de 28/11, polo que se aproba o Regulamento de organización e funcionamento das Entidades locais e no exercizo das atribucións recoñecidas polos artigos 21.1. a) da LBRL e 61.3 da Lei 5/97, de 22/07, da Administración Local de Galicia, pola presente RESOLVO Primeiro.— Nomear as seguintes Tenencias de Alcaldía: Correspóndelles, en canto tales, substituír ao Alcalde, na totalidade das súas funcións, e pola orde de nomeamento, nos supostos de ausencia, enfermidade ou impedimento que lle imposibilite o exercizo das súas atribucións, así como desempeñar as funcións daquel nos supostos de vacante na Alcaldía nos termos e coas condicións establecidas no artigo 47 do ROF. Segundo.— Notificar a presente resolución aos concelleiros expresados no punto primeiro da mesma para o seu coñecemento e efectos. Do presente decreto darase coñecemento ao Pleno do Concello na primeira sesión que se celebre e publicarase no Boletín Oficial da Provincia sen prexuízo da súa efectividade ao día seguinte da presente resolución, de conformidade co disposto no artigo 46 do ROF. En Gondomar, o manda, sela e asina o Sr. alcalde dixitalmente na data que se consigna na marxe, do que eu, como secretario, dou fe.” Contra a presente Resolución, que pon fin á vía administrativa, pode interpor alternativamente recurso de reposición potestativo ante o alcalde deste Concello, no prazo dun mes a contar desde o día seguinte ao da recepción da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante o Xulgado do Contencioso-Administrativo de Vigo, no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vd. calquera outro recurso que puidese estimar máis conveniente ao seu dereito. En Gondomar, asinado dixitalmente o Sr. alcalde, Juan Francisco Ferreira González, na data que se consigna na marxe.
DH. W36.63355, SOLICITUDE DE JUAN JOSÉ GONZÁLEZ GARCÍA, PARA REHABILITACIÓN E AMPLIACIÓN DE VIVENDA UNIFAMILIAR NO LUGAR DE CAMIÑO DO MATO, 24, PARROQUIA DE POIO, NO CONCELLO DE POIO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 03/01/2019)

As obras solicitadas consisten na autorización de obras para rehabilitación e ampliación de vivenda unifamiliar no lugar de Camiño do Mato 24, parroquia de Poio (San Salvador), no concello de Poio, (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Poio ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 4 de decembro de 2018. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN DEFINITIVA DAS SUBVENCIÓNS NOMINATIVAS PARA 2019
ADMINISTRACIÓN LOCAL — Municipal — Redondela (Subvencións e axudas, 03/04/2019)

Trala aprobación definitiva do acordo do Pleno do Concello de Redondela, con data do 21 de febreiro de 2019, de aprobación de diferentes subvencións nominativas para o exercicio 2018, publícase cumprindo o previsto no artigo 169.1 do Real Decreto Lexislativo 2/2004, do texto refundido da Lei reguladora das Facendas Locais trala súa exposición pública e sen que se presentasen reclamacións. Publícase para os efectos previstos na lexislación citada, facendo constar que contra a aprobación definitiva poderá interpoñerse un recurso contencioso-administrativo, segundo o disposto no artigo 171 do Real decreto lexislativo 2/2004, do texto refundido da Lei reguladora das Facendas Locais, no prazo de dous meses que contarán a partir da publicación no Boletín Oficial da Provincia.
PREZO PÚBLICO EIM NOVEMBRO 2019
ADMINISTRACIÓN LOCAL — Municipal — Estrada, A (Recadación, 25/11/2019)

Mediante o Decreto da Alcaldía núm.1376, do 13 de novembro de 2019, aprobouse a liquidación correspondente ao Prezo público polo servizo de gardería municipal de NOVEMBRO de 2019 cun importe de 7347,08 € e un total de 93 usuarios. Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 13/11/2019 ao 13/01/2020, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a devindicación da recarga correspondente e os demais conceptos esixibles, tal e como se fixan nos artigos 26, 28 e 161 da Lei 58/2003 xeral tributaria. Asinado dixitalmente á marxe. A alcaldesa actal.
APROBACIÓN DEFINITIVA MODIFICACIÓN ORZAMENTARIA 2019/MOD/030
ADMINISTRACIÓN LOCAL — Municipal — Cambados (Presupostos e cadros de persoal, 04/11/2019)

N. Expediente 4709/2019 Asunto MODIFICACIÓN DE CRÉDITO Nº 2019/MOD/030–SUPLEMENTO DE CRÉDITOS PARA R. E. C.03/2019 Aprobado polo Pleno desta Corporación, en sesión ordinaria do día 26 de setembro, o expediente de modificación de créditos baixo a modalidade de suplemento de crédito nº 2019/MOD/030, e non téndose presentado reclamacións durante o prazo de exposición ao público, en cumprimento do que dispón, o artigo 169.3 do Texto Refundido da Lei Reguladora das Facendas Locais, 2/2004 de 5 de marzo, faise público que, trala modificación operada, o orzamento de gastos e ingresos, resumido por capítulos, resulta como segue: Capítulo DESCRICIÓN CRÉDITOS DEFINITIVOS € 1 GASTOS DE PERSOAL 4.836.607,65 2 GASTOS EN BENS CORRENTES E SERVIZOS 4.893.693,65 3 GASTOS FINANCEIROS 6.042,57 4 TRANSFERENCIAS CORRENTES 410.391,74 5 FONDO DE CONTINXENCIA E OUTROS IMPREVISTOS 0,00 6 INVERSIÓNS REAIS 1.421.951,16 7 TRANSFERENCIAS DE CAPITAL 396.764,45 8 ACTIVOS FINANCEIROS 22.000,00 9 PASIVOS FINANCEIROS 262.845,06 Total GASTOS … … … 12.250.296,28 Capítulo DESCRICIÓN Previsións DEFINITIVAS € 1 IMPOSTOS DIRECTOS 2.529.000,00 2 IMPOSTOS INDIRECTOS 165.000,00 3 TAXAS, PREZOS PÚBLICOS E OUTROS INGRESOS 2.064.702,00 4 TRANSFERENCIAS CORRENTES 5.104.095,99 5 INGRESOS PATRIMONIAIS 207.500,00 6 ENAXENACIÓN INVESTIMENTOS REAIS 0,00 7 TRANSFERENCIAS DE CAPITAL 1.827.406,72 8 ACTIVOS FINANCEIROS 997.627,12 9 PASIVOS FINANCEIROS 0,00 Total INGRESOS … … … 12.895.331,83 Contra a aprobación definitiva da Modificación Orzamentaria poderá interpoñerse directamente recurso Contencioso – Administrativo na forma e prazos que establecen a normativa vixente, segundo o disposto no artigo 171 en relación cos artigos 177 e 179 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Documento asinado electronicamente.
RESOLUCIÓN PRESIDENCIAL VACACIÓNS PRESIDENTA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 21/08/2019)

Con motivo da ausencia por vacacións, durante os días 19 ó 30 de agosto de 2019, ambos inclusive, desta Presidencia e, De conformidade co establecido nos artigos 63 e 67 do R. d. 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, Delegar as atribucións desta Presidencia durante a miña ausencia, dende o día 19 ó 30 de agosto 2019, ambos inclusive, no Sr. Vicepresidente desta Deputación, D. Blas Fernando Lupsor De Rosende. Da presente delegación darase conta ó Pleno na primeira sesión que celebre, e ós distintos Servizos e Departamentos da Deputación, debendo ademais publicarse no Boletín Oficial da Provincia. Pontevedra, 13 de agosto de 2019 O SECRETARIO
TAXA SERVIZO AXUDA NO FOGAR AGOSTO 2019
ADMINISTRACIÓN LOCAL — Municipal — Estrada, A (Recadación, 08/10/2019)

Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello da Estrada, será do día 30/09/19 ao 30/11/2019, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde, (Documento asinado electronicamente á marxe)
OFERTA DE EMPREGO PÚBLICO 2018
ADMINISTRACIÓN LOCAL — Municipal — Vilagarcía de Arousa (Oferta de emprego público, 31/01/2019)

Mediante acordo da Xunta de Goberno Local de data 26 de decembro de 2018 e Resolución da Alcaldía de data 9 de xaneiro de 2019, aprobouse a Oferta de Emprego Público correspondente as prazas que a continuación se reseñan para o ano 2018, en cumprimento do artigo 91 da Lei 7/1985, de 2 de abril, Reguladora das Bases do Réxime Local e o artigo 70 do Real Decreto Lexislativo 5/2015, de 30 de outubro, do Texto refundido do Estatuto Básico do Empregado Público: Escala de Administración especial, Policía Local, Básica. Grupo C, subgrupo C1. Denominación: Policía Local. Número de vacantes: 5 quenda libre. Escala de Administración especial, Policía Local, Básica. Grupo C, subgrupo C1. Denominación: Policía Local. Número de vacantes: 1 quenda mobilidade. Escala de Administración especial, Policía Local, Executiva. Grupo A, subgrupo A2. Denominación: Inspector/a Principal. Número de vacantes: 1 quenda libre O que se fai público para xeral coñecemento. Vilagarcía de Arousa, 22 de xaneiro de 2019. O Alcalde – Presidente Asdo/ Alberto Varela Paz
EXPOSICIÓN PÚBLICA DA APROBACIÓN DO PROXECTO TÉCNICO DE "SANEAMENTO NA PARROQUIA DE OLEIROS-SALVATERRA DE MIÑO” AO OBXECTO DE RECLAMACIÓNS
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 19/08/2019)

O Pleno da Corporación, en sesión ordinaria de data 29 de xullo de 2019 acordou aprobar o proxecto técnico para a mellora das infraestruturas de saneamento do Concello de Salvaterra de Miño: “SANEAMENTO NA PARROQUIA DE OLEIROS-SALVATERRA DE MIÑO (PONTEVEDRA)”, redactado polo Enxeñeiro de Camiño D. Patricio Aguilar Cavanillas, cun orzamento de execución por importe de 579.978,79 euros. Queda o documento de manifesto ao público na Secretaría Xeral deste Concello e en horas de oficina, ao obxecto de formular as alegacións que estimen pertinentes, polo prazo de vinte días hábiles, contados dende o seguinte á data de inserción do presente anuncio no B. O. da Provincia. En Salvaterra de Miño, data da sinatura dixital. A Alcaldesa, Marta Valcárcel Gómez. DOCUMENTO ASINADO ELECTRÓNICAMENTE NA MARXE.
DECRETO DELEGACIÓN ALCALDÍA
ADMINISTRACIÓN LOCAL — Municipal — Mondariz (Outros documentos, notificacións e informacións públicas, 28/03/2019)

En virtude do establecido no artigo 23.3 da Lei 7/1985 de 2 de abril reguladora de bases de réxime local, Debido á miña ausencia por motivos familiares durante os días 20 de marzo a 24 de marzo de 2019 ambos inclusive, Nomear a DªAynara Rigg Botanes, primeiro Tenente de Alcalde como Alcaldesa en funcións durante o período da miña ausencia. Publicar o presente no BOP de Pontevedra e no portal de transparencia do Concello e dar conta ó Pleno na primeira sesión que se celebre. En Mondariz a 20 de marzo de 2019 O Alcalde. A Secretaria. DOCUMENTO ASINADO ELECTRONICAMENTE
DH. W36.65691 SOLICITUDE DO CONCELLO DE VIGO AUTORIZACIÓN OBRAS NO ESTADIO BALAÍDOS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 29/03/2019)

As obras solicitadas consisten no “Proxecto de execución da nova grada de marcador” consistentes na demolición e posterior construción da cuberta da grada leste con chapa similar á existente sobre malla espacial, adaptación de espazos interiores destinados a circulacións, aseos, usos propios do estadio, das instalacións e da zona comercial, sen aumento de volume da estrutura existente, en zona de policía e servidume do río Lagares, e parcialmente sobre canalización deste, no Estadio Municipal de Balaídos, na Avda. de Balaídos, concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 21 de febreiro de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
PLAN ECONÓMICO FINANCEIRO 2019/2020
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 02/05/2019)

De conformidade co establecido no artigo 23 da Lei Orgánica 2/2012, de 27 de abril de Estabilidade Presupuestaria e Sostenibilidad Financeira, en relación cos artigos 70.2 e 113 da Lei 7/85, de 2 de abril, reguladora de Bases do Réxime Local e artigo 169 do Texto Refundido da Lei 39/1988, de 28 de decembro, reguladora de Facendas Locais, aprobado por R. D. Legislativo 2/2004, de 5 de marzo, o Pleno en sesión ordinaria de data 1 de abril de 2019 acordou a aprobación do Plan-Económico Financeiro 2019-2020, cuxa copia do texto íntegro áchase a disposición do público desde a súa aprobación ata a finalización da súa vixencia, podendo ser consultado tamén na parte económica do portal de transparencia da web municipal, no seguinte enlace: (https://viladecruces.sedelectronica.es/transparency). Contra o mesmo, poderá interpoñerse Recurso Contencioso-Administrativo no prazo de dous meses, contados a partir do día seguinte á publicación do presente anuncio no Boletín Oficial da Provincia de Pontevedra. DOCUMENTO ASINADO ELECTRONICAMENTE Á MARXE
APROBACIÓN DEFINITIVA MODIFICACIÓN DO ANEXO PERSOAL DO ORZAMENTO PRORROGADO 2019
ADMINISTRACIÓN LOCAL — Municipal — Nigrán (Presupostos e cadros de persoal, 13/09/2019)

Aprobado definitivamente o expediente administrativo da modificación do anexo de persoal do orzamento xeral prorrogado do Concello de Nigrán do ano 2019, cumprindo o disposto nos artigos 169.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais (BOE número 59, do día 09.03.2004), e 20.3 do Real Decreto 500/1990, do 20 de abril (BOE número 101, do día 27.04.1990), publícase a citada modificación: Modificar o anexo de persoal vixente do orzamento xeral prorrogado para o ano 2019, reclasificando o actual posto de traballo do anexo de persoal laboral fixo denominado “Peon Mercados”, que pasará a ser o un novo posto de traballo do anexo de persoal funcionario denominado “Técnico Administración Xeral”, coas seguintes características: Modificar o anexo de persoal vixente do orzamento xeral prorrogado para o ano 2019 con relación ao persoal eventual, segundo o acordo do Pleno do Concello (sesión ordinaria do día 4 de xullo de 2019), coas seguintes caracteristicas e retribucións: Do mesmo xeito, modificar o citado anexo con relación as retribucións de cargos con dedicación exclusiva e parcial, segundo o acordo do Pleno do Concello (sesión ordinaria do día 4 de xullo de 2019). Nigrán, 9 de setembro de 2019 O Alcalde Juan Antonio González Pérez
COBRANZA DO IMPOSTO SOBRE BENS INMOBLES DE NATUREZA URBANA (IBI URBANA) E IMPOSTO SOBRE BENS DE NATUREZA RÚSTICA (IBI RÚSTICA), EXERCICIO 2019
ADMINISTRACIÓN LOCAL — Municipal — Ribadumia (Recadación, 17/07/2019)

Aprobado por Resolución da Alcaldía de data 1 de xullo de 2019 o Padrón do Imposto sobre Bens Inmobles de natureza urbana (IBI URBANA) e o Padrón do Imposto sobre Bens Inmobles de natureza rústica (IBI RÚSTICA) correspondente ao exercicio 2019, estará a disposición do público nas oficinas municipais, durante o prazo de 15 días contados a partir do seguinte ao da publicación deste anuncio no Boletín Oficial da Provincia, anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Durante o devandito prazo os interesados/as poderán examinalo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade do disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en período voluntario do Imposto sobre Bens Inmobles de natureza urbana (IBI URBANA) e do Imposto sobre Bens Inmobles de natureza rústica (IBI RÚSTICA) correspondente ao ano 2019 será o comprendido entre o 15 de xullo e o 20 de outubro do 2019, ambos inclusive, no horario de caixa de cada entidade bancaria colaboradora. Para os recibos domiciliados a data de cargo en conta será o día 10 de agosto de 2019. O Imposto deberá pagarse a través das seguintes entidades colaboradoras ABANCA e BANCO SABADELL. Transcorrido o prazo voluntario, os débitos impagados serán esixidos polo procedemento executivo, e devindicarán as recargas do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. O alcalde–presidente Ionatan Armando Juan Muratori Vercauteren
EXPEDIENTE IN407A 2019/117-4). CONCESIÓN AUTORIZACIÓN INSTALACIÓN ELÉCTRICA A HIDROELÉCTRICA DEL ARNEGO, S. L.
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 03/12/2019)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial: Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente en dereito. Pontevedra, a 14 de novembro de 2019 O xefe territorial Ignacio Rial Santomé
DELEGACIÓN DA ALCALDÍA NO TENENTE DE ALCALDE VÍCTOR M. CAAMAÑO RIVAS PARA OS DÍAS 5 E 6 DE MARZO
ADMINISTRACIÓN LOCAL — Municipal — Cambados (Outros documentos, notificacións e informacións públicas, 21/03/2019)

Tendo que ausentarme os días 5 e 6 de marzo, por motivos familiares, sustituirame durante a miña ausencia, actuando como Alcalde en funcións, o Tenente de Alcalde D. VICTOR M. CAAMAÑO RIVAS. Na súa consecuencia, e de acordo co disposto no artigo 63 da Lei 5/97, de 22 de xullo, de Administración Local de Galicia, en concordancia co artigo 47 do Regulamento de Organización, Funcionamento e Réxime Xurídico das Entidades Locais, polo presente teño a ben 1º.—Delegar no Tenente de Alcalde D. VICTOR M. CAAMAÑO RIVAS, as funcións da Alcaldía os días 5 e 6 de marzo, inclusive, funcións que desempeñará na súa totalidade; e, 2º.—Que do presente Decreto se dea conta ó interesado, ós Xefes de Servizo do Concello de Cambados e ó Portavoz do grupo municipal do P. P., para o seu coñecemento e ós oportunos efectos, publicándose a presente delegación no B. O. P. DOCUMENTO ASINADO ELECTRÓNICAMENTE
APROBACIÓN INICIAL ORZAMENTO 2020
ADMINISTRACIÓN LOCAL — Municipal — Moraña (Presupostos e cadros de persoal, 30/12/2019)

Aprobado inicialmente en sesión extraordinaria do Pleno deste Concello, de data 23-12-2019 o Orzamento Xeral, Bases de Execución, e o persoal de persoal funcionario, laboral e eventual para o exercicio económico de 2020, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://morana.sedelectronica. gal]. De conformidade co acordo adoptado o Orzamento considerarase definitivamente aprobado, se durante o citado prazo non presenten reclamacións. Moraña, 26 de decembro de 2019 A Alcaldesa María Luisa Piñeiro Arcos
MODIFICACIÓN DE PLANTILLA
ADMINISTRACIÓN LOCAL — Municipal — Poio (Presupostos e cadros de persoal, 11/09/2019)

CONCELLO DE POIO Aprobada inicialmente polo Pleno da Corporación, en sesión ordinaria celebrada o 30 de xullo de 2019, a modificación da Plantilla aprobada xunto co Orzamento correspondente o exercicio 2019, o que se someteu a información pública durante o prazo de 15 días hábiles mediante anuncio publicado no Boletín Oficial da Provincia nº152, de 9 de agosto de 2019, e durante este prazo non se presentou ningunha reclamación ou alegación en contra do mesmo, polo que de conformidade co establecido no artigo 169.1 do Texto Refundido da Lei Reguladora de Facendas Locais, aprobada por RDL 2/2004, de 5 de marzo, a devandita modificación queda aprobada definitivamente segundo o texto que a continuación se recolle: ESCALA DE ADMINISTRACIÓN XERAL: FUNCIONARIOS CON HABILITACION ESTATAL Posto de traballo e destino: (Asinado dixitalmente a marxe) O alcalde, Luciano Sobral Fernández
TAXA DE AGUA 6º BIMESTRE DE 2018
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 25/01/2019)

Confeccionado o Padrón da Taxa de auga potable, canon auga, taxa depuración, taxa coeficiente vertidos e sumidoiros por O. G. P. O (Servicio Integral da Auga) correspondente ó 6º bimestre do ano 2018 (Noviembre/Diciembre 2018 ) en base ás facultades que me concede a Lei 7/1985, de 2 de abril, Reguladora das Bases de Réxime Local, pola presente RESOLVO.1º.—Aprobar o Padrón da taxa de auga potable, canon auga, taxa depuración, taxa coeficiente vertidos e sumidoiros correspondente ó 6º bimestre do ano 2018, que ascende á cantidade de: 2º.—Expoñer ó publico o referido Padrón durante un prazo de 15 días hábiles contados a partir do día seguinte ó da publicación no BOP para que poida ser examinado polos/as contribuíntes ou interesados nas oficinas do Concello en días hábiles durante as horas de oficina e poidan face-las reclamacións que consideren oportunas, elevándose a definitivo con resolución das mesmas si as houbese.3º.—Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de 60 días naturais contados partires do día da súa publicación no Boletín Oficial da Provincia.4º.—Contra a aprobación do Padrón só poderá interpoñerse recurso de reposición, no prazo dun mes a partir do día seguinte ó do remate do período de exposición pública do referido Padrón (art.14.2 do Real Decreto lexislativo 2/2001 de 5 de marzo, polo que se aproba o Texto refundido da Lei de Facendas Locais). A repercusión do canon da auga poderá ser obxecto de reclamación economico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación 5º.—A falta de pago no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. O Alcalde Asdo.: Andrés Díaz Sobral Documento asinado electronicamente ao marxe
APROBACIÓN INICIAL DO ORZAMENTO XERAL PARA O EXERCICIO ECONÓMICO 2019
ADMINISTRACIÓN LOCAL — Municipal — Caldas de Reis (Presupostos e cadros de persoal, 18/02/2019)

Aprobado inicialmente en sesión extraordinaria do Pleno deste Concello, de data 7 de febreiro de 2019, o Orzamento Xeral, Bases de Execución, e o persoal de persoal funcionario, laboral e eventual para o exercicio económico 2019, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://caldasdereis.sedelectronica. gal]. De conformidade co acordo adoptado o Orzamento considerarase definitivamente aprobado, se durante o citado prazo non presenten reclamacións. En Caldas de Reis a 8 de febreiro de 2019. O Alcalde – Juan Manuel Rey Rey DOCUMENTO ASINADO ELECTRONICAMENTE
CREACIÓN DAS COMISIÓNS INFORMATIVAS PERMANENTES
ADMINISTRACIÓN LOCAL — Municipal — Redondela (Outros documentos, notificacións e informacións públicas, 30/07/2019)

En cumprimento do acordado polo Pleno do Concello de Redondela, na súa sesión extraordinaria de data 12/07/2019, e polo vistos os artigos 20.1 c) da Lei 7/85 de 2 de abril Reguladora das Bases do Réxime Local (LBRL), 44 e seguintes do Regulamento Orgánico do Concello de Redondela e 123 a 127 e 134 a 138 do Real Decreto 2568/1986 de 28 de novembro polo que se aprobou o Regulamento de Organización, Funcionamento e Réxime Xurídico das Corporacións Locais (ROF), publícanse os seguintes acordos aprobados: Primeiro.— Crear as comisións informativas de carácter permanente seguintes: Segundo.— Cada unha das comisións informativas estará integrada polo Presidente, que será a Alcaldesa ou concelleiro/a da mesma comisión en quen delegue, e catro vogais, un por cada grupo político da corporación municipal, co voto ponderado cada un deles do seguinte xeito: Os diferentes grupos municipais designarán aos seus representantes en cada comisión o máis axiña posible, mediante escrito dirixido á alcaldía, comunicándoo á secretaría xeral. Terceiro.— A Comisión informativa de Economía e Facenda asumirá as competencias que a normativa atribúe á Comisión Especial de Contas. A Alcaldesa, Digna Rosa Rivas Gómez Redondela, 22 de xullo de 2019
PADRÓN DE VEHÍCULOS EXERCICIO 2019
ADMINISTRACIÓN LOCAL — Municipal — Marín (Recadación, 28/01/2019)

Por Resolución do Concelleiro delegado de Facenda do día 17 de xaneiro de 2019 foi aprobado o padrón fiscal correspondente ao concepto tributario de Imposto sobre vehículos de tracción mecánica do exercicio 2019. Os interesados poderán examinar o padrón fiscal e a lista cobratoria por un prazo dun mes contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte a aquel da finalización do prazo de exposición pública, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 febreiro e o 5 de abril de 2019, procederase ao cobro en período voluntario das liquidacións incluidas no padrón fiscal correspondente ao concepto tributario de Imposto sobre vehículos de tracción mecánica do exercicio 2019. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de marzo de 2019, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. A ALCALDESA-PRESIDENTA D. María P. Ramallo Vázquez.